Çarçewa Hemleya 'Tecrîd, faşîzm û îşxalî rê bes o; wext wextê azadîye yo' de çalakîyê seba wedartişê tecrîdê serê Rayberê Şar Kurdî Abdudllah Ocalanî dewam kenê.
Paytextê Almanya Berlin de ciwananê enternasyonalîstan semedê azadîya Abdullah Ocalanî mîtîngêk viraşt û seba ke Neteweyanê Yewbîyayeyan rê bişawê xelêk îmzayî arê dayî.
Bajarê Marsilya yê Fransa de zî bi eynî waştişî Meclîsê Cînîyan ê Arîne Mîrkan çalakîyêke organîze kerde. Cinîyan vera tecrîdî û semedê hîrê cinîyan ê şorişgêran ê ke Paris de ameyî qetilkerdene çalakîya xeyme ya 3 rojan daye despêkerdene. Xeyme kuçeyo tewr sixletî yê Meydanê Vieux Portî de ameye ronayene û cinîyan stant de kitab û vilawekê ke qala paradîgmaya Abdullah Ocalanî kenê, vila kerdî. Çalakîye ewro  do dewam bikero.
